A ven publicât tal mês di mai dal 1950 il prin libri de clape, titulât «Risultive» cun dentrivie vot poesiis paromp di Novella Cantarutti, Dino Virgili e Lelo Cjanton. Te jentrade scrite dal ""santul"" Marchet, in pocjis ries al conte de situazion storiche-leterarie dal furlan, podopo al dà un judizi pusitîf di ""...une recuperade plene cussience de dignitât e des significantis risorsis dal furlan: une lenghe inmò frescje, travanade di umôrs creis e pronte a gnovis disfidis...dut al fâs sperâ che cheste volte si sedi finalmentri cjatade la strade juste"".